Document ID: 32008D0690

DEĊIŻJONI TAL-KUMMISSJONI
ta’ l-4 ta' Awwissu 2008
li temenda d-Direttiva 2001/109/KE tal-Parlament Ewropew u tal-Kunsill u d-Deċiżjoni 2002/38/KE, rigward l-istħarriġ statistiku li sar mill-Istati Membri fuq pjantaġġuni ta’ ċerti speċji ta’ siġar tal-frott
(notifikata taħt id-dokument numru C(2008) 4070)
(2008/690/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2001/109/KE tal-Parlament Ewropew u tal-Kunsill tad-19 ta’ Diċembru 2001 rigward l-istħarriġ statistiku li jrid isir mill-Istati Membri sabiex ikun iddeterminat il-potenzjal tal-produzzjoni ta’ pjantaġġuni ta’ ċerti speċji ta’ siġar tal-frott (1), u b’mod partikolari t-tielet subparagrafu ta' l-Artikolu 1(2) u l-Artikolu 4(2) tagħha,
Billi:
(1)
Id-Direttiva 2001/109//KE, li tistabbilixxi l-lista ta' l-ispeċji li se jkunu mistħarrġa fl-Istati Membri, hi implimentata bid-Deċiżjoni tal-Kummissjoni 2002/38/KE tas-27 ta' Diċembru 2001 li tistabbilixxi l-parametri ta’ l-istħarriġ u tistipula l-kodiċi u r-regoli standard għat-traskrizzjoni, f'forma li taqrah magna, tad-data relatata ma’ l-istħarriġ dwar pjantaġġuni ta’ ċerti speċji ta’ siġar tal-frott (2). Dik id-Deċiżjoni tistabbilixxi l-limiti ta’ l-oqsma tal-produzzjoni li jridu jiġu stabbiliti u l-kodiċi rispettivi tagħhom u l-ispeċji tal-frott u l-varjetajiet ikkonċernati.
(2)
Għal raġunijiet tekniċi, id-Direttiva 2001/109/KE għandha tiġi emendata sabiex taġġorna l-Anness.
(3)
L-Anness I tad-Deċiżjoni 2002/38/KE għandu jkun emendat sabiex jistabbilixxi l-limiti ta' l-oqsma tal-produzzjoni fil-Bulgarija u r-Rumanija.
(4)
Il-miżuri previsti f'din id-Deċiżjoni huma skond l-opinjoni tal-Kumitat Permanenti għall-Istatistika ta' l-Agrikoltura mwaqqaf bid-Deċiżjoni tal-Kunsill 72/279/KEE (3),
ADOTTAT DIN ID-DEĊIŻJONI:
Artikolu 1
L-Anness tad-Direttiva 2001/109/KE huwa sostitwit bit-test stabbilit fl-Anness I ma' din id-Deċiżjoni.
Artikolu 2
L-Anness I għad-Deċiżjoni 2002/38/KE huwa emendat kif stabbilit fl-Anness II ma' din id-Deċiżjoni.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, 4 ta’ Awwissu 2008.

Labels: 7
19
6